พฤกษาสวาท

พฤกษาสวาท เป็นนวนิยายที่ประพันธ์โดย กฤษณา อโศกสิน ตีพิมพ์เป็นตอน ๆ ลงในนิตยสารนทีทอง ตั้งแต่ปี พ.ศ. 2506-2507ประจิมและอรอินทรา จาก "พฤกษาสวาท"อมตะ ไรเตอร์ อวอร์ด ครั้งที่ 8/2562 ได้รับการตีพิมพ์ครั้งแรกเมื่อปี พ.ศ. 2522 โดยสำนักพิมพ์โชคชัยเทเวศร์ ถูกสร้างเป็นละคร 3 ครั้ง ได้แก่ปี พ.ศ. 2527 ทางช่อง 3, พ.ศ. 2538 ทางช่อง 5, และ พ.ศ. 2550 ทางช่อง 3

 เรื่องย่อ 
เป็นเรื่องราวของประจิม หนุ่มใหญ่บุคลิกเชยๆ ใส่แว่นหนาเตอะแต่ชอบสาวเปรี้ยว ถึงแม้ว่า "สตี" ญาติห่างๆ ที่คุณนายอรรถ แม่ของประจิม รับเลี้ยงและส่งเสียให้เรียนแอบหลงรักเขาแต่เขาก็ไม่สนใจ เมื่อถูกบอกสาวสเป็คเลิกครั้งสุดท้ายจึงผิดหวังกลับไปกินเหล้าเมา ทำให้คุณนายอรรถ และ ประภัสสร พี่สาวแท้ๆ  รู้สึกเป็นห่วงและเดือดร้อนตามไปด้วย ต่อมา เอิบ เพื่อนสนิทของประจิมที่อยู่ลำพูนได้ เสียชีวิต จึงได้ฝากเขาให้ ช่วยดูแล อรอินทรา หรือ อ่อน ลูกสาวคนเดียวให้ด้วย เขาจึงได้รับ เธอมาอยู่ด้วยในฐานะหลานสาว ทำให้คุณนายอรรถ ประภัสสรและลูกชายที่ชื่อ วิกสิต ไม่พอใจ ยกเว้นสตีซึ่งดีกับอ่อน ภายหลังประจิมไปเปลี่ยนบุคลิกตนเองให้ทันสมัยขึ้นเพราะเขาหลงรัก อ่อน วิกสิตหลานเขาก็ได้หลงรักเธอด้วย ซึ่งเธอก็รักวิกสิตเช่นกัน แต่ประจิมต้องการแต่งงานกับอ่อนจึงกีดกันและไม่ให้อ่อนไปเรียนอีก ทำให้แม่และพี่สาวของเขาไม่ชอบใจและทัดทานไม่ยอมให้แต่งงาน วิกสิตจึงพาอ่อนหนีออกจากบ้าน ประจิมรู้สึกคลั่งจึงออกตามหาจนพบเธออยู่กับวิกสิตที่ชะอำจึงโกรธและปลุกปล้ำอ่อนจนตกเป็นของเขา ชายทั้งสองต่อยกันและอ่อนถูกประณามว่าเป็นผู้หญิงสองใจ พอกลับมาประจิมจึงออกไปดื่มเหล้าและคบหา  นันทวัน เพื่อประชดอ่อน แต่เธอก็ไม่สนใจ ต่อมาอ่อนตั้งครรภ์ทำให้ประจิมคิดว่าเป็นลูกของวิกสิต แต่วิกสิตบอกว่าประจิมเป็นพ่อ ประจิมไม่เชื่อทำให้อ่อนเสียใจหนีกลับไปอยู่ลำพูน ภายหลังวิกสิตไปเล่นดนตรีที่เชียงใหม่ในช่วงปิดเทอม และพบ อ่อนที่นั่น จึงโทรบอกประจิมให้มารับอ่อน ประจิมดีใจมากรีบขับรถไปรับจนพลิกคว่ำได้รับบาดเจ็บสาหัส อ่อนจึงยอมกลับกรุงเทพฯ ไปดูแลเขาและลงเอยกัน ส่วนวิกสิตเรียนจบและยอมหลีกทางให้

นักแสดงหลัก
 ละครโทรทัศน์  พ.ศ. 2527  พ.ศ. 2539  พ.ศ. 2550 ออกอากาศ  ช่อง 3  ช่อง 5  ช่อง 3 ผู้สร้าง  วีระประวัติ วงศ์พัวพันธ์  สเต็ป ออนเวิร์ค ผู้กำกับ  พิศาล อัครเศรณี  วีระประวัติ วงศ์พัวพันธ์   ชนะ คราประยูร ประจิม  พิศาล อัครเศรณี  ไพโรจน์ สังวริบุตร  ฉัตรชัย เปล่งพานิช อรอินทรา (อ่อน)  อุทุมพร ศิลาพันธุ์  วฤนดา สมศิริ  พัชรินทร์ ศรีวสุภิรมย์ วิกสิต  ดิลก ทองวัฒนา  เอกชัย พงษ์ดี  สราวุธ มาตรทอง กุลสตรี (สตรี)  ดวงใจ หทัยกาญจน์  สุนิตย์ นภาศรี  กุลณัฐ ปรียะวัฒน์  ประภัสสร (พี่สาวของประจิม)  อรสา พรหมประทาน  โฉมฉาย ฉัตรวิไล  ชนานา นุตาคม คุณนายอรรถ (แม่ของประจิม)  จุรี โอศิริ  พิศมัย วิไลศักดิ์  พิศมัย วิไลศักดิ์

อ้างอิง

หมวดหมู่:ละครโทรทัศน์ไทย
หมวดหมู่:งานเขียนของกฤษณา อโศกสิน
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ที่กำกับโดย ชนะ คราประยูร
หมวดหมู่:ละครโทรทัศน์ไทยในปี พ.ศ. 2527
หมวดหมู่:ละครโทรทัศน์ไทยในปี พ.ศ. 2538
หมวดหมู่:ละครโทรทัศน์ไทยในปี พ.ศ. 2550
หมวดหมู่:ละครโทรทัศน์ไทยในคริสต์ทศวรรษ 1980
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ไทยในคริสต์ทศวรรษ 2000